**Grozījumi Imigrācijas likumā**

Izdarīt Imigrācijas likumā (Latvijas Republikas Saeimas un Ministru Kabineta Ziņotājs, 2002, 24.nr.; 2003, 16.nr.; 2004, 10.nr.; 2005, 14.nr.; 2006, 1., 5., 9.nr.; 2007, 5., 15.nr.; 2008, 3., 13.nr.; 2009, 8.nr.; Latvijas Vēstnesis, 2010, 74.nr.; 2011, 19., 93.nr.; 2013, 250.nr.; 2014, 98., 108.nr.; 2016, 123.nr.; 2017, 36., 242.nr.; 2018, 132.nr.; 2019, 123.nr.) šādus grozījumus:

1. Papildināt 1. pantu ar piekto un sesto daļu šādā redakcijā:

“(5) Šajā likumā lietotais termins “ceļošanas atļauja” atbilst Eiropas Parlamenta un Padomes 2018. gada 12. septembra regulas (ES) Nr. 2018/1240, ar ko izveido Eiropas ceļošanas informācijas un atļauju sistēmu (ETIAS) un groza Regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 (turpmāk – Regula Nr. 2018/1240) 3. panta 1. punkta 5. apakšpunktā lietotajam terminam.”;

(6) Šajā likumā lietotais termins „izraudzītās iestādes” atbilst Regulas Nr. 2018/1240 3. panta 1. punkta 21. apakšpunktā lietotajam terminam”.

2. Papildināt likumu ar 4.3 pantu šādā redakcijā:

„**4.3 pants.** (1) Ārzemniekam ir tiesības lēmumu par ceļošanas atļaujas atteikšanu, anulēšanu vai atcelšanu mēneša laikā pēc tā pieņemšanas apstrīdēt Valsts robežsardzes priekšniekam administratīvā procesa kārtībā rakstveidā.

(2) Lēmumu par apstrīdēto administratīvo aktu, kas pieņemts saskaņā ar šā panta pirmo daļu, likumā noteiktajā kārtībā var pārsūdzēt Administratīvajā rajona tiesā. Tiesas nolēmums ir galīgs un nav pārsūdzams.

(3) Šā panta pirmajā daļā minētā lēmuma apstrīdēšana un pārsūdzēšana neaptur tā darbību.

(4) Pieteikuma iesniegšana tiesā nerada ārzemniekam tiesības ieceļot un uzturēties Latvijas Republikā.”.

3. Papildināt likumu ar II1 nodaļu šādā redakcijā:

**„II1 nodaļa**

**Eiropas ceļošanas informācijas un atļauju sistēma**

**17.1 pants.** (1) Eiropas ceļošanas informācijas un atļauju sistēmas (turpmāk – *ETIAS*) valsts vienības funkcijas un pienākumus atbilstoši Regulas Nr. 2018/1240 8. panta 1. un 2. punktam veic Valsts robežsardze.

(2) Valsts drošības dienesta, Valsts policijas, Valsts robežsardzes, Iekšējās drošības biroja, Korupcijas novēršanas un apkarošanas biroja, Militārās policijas, Valsts ieņēmumu dienesta un Prokuratūras pienācīgi pilnvarotas amatpersonas atbilstoši to kompetencei veic datu ievadi, pārbaudi, atjaunināšanu un pārskatīšanu *ETIAS* kontrolsarakstā, saskaņā ar Regulas Nr. 2018/1240 34. un 35. pantu.

(3) ETIAS valsts vienotās saskarnes (NUI), kas minēta Regulas Nr. 2018/1240 6. panta 2. punkta b) apakšpunktā, un komunikācijas infrastruktūras, kas minēta Regulas Nr. 2018/1240 6.panta 2. punkta c) apakšpunktā, nacionālo komponenšu tehnisko darbību nodrošina Iekšlietu ministrijas Informācijas centrs.

**17.2 pants.** (1)Atbilstoši Regulas Nr. 2018/1240 50. panta 1. punktam tiesības pieprasīt *ETIAS* centrālajā sistēmā glabāto datu aplūkošanu, lai novērstu, atklātu un izmeklētu noziegumus, kas saistīti ar terorismu un citus smagus noziegumus, ievērojot Regulas Nr. 2018/1240 52. pantu ir šādām izraudzītajām iestādēm:

1. Valsts drošības dienestam;
2. Satversmes aizsardzības birojam;
3. Militārās izlūkošanas un drošības dienestam;
4. Valsts policijai;
5. Valsts robežsardzei;
6. Iekšējās drošības birojam;
7. Korupcijas novēršanas un apkarošanas birojam;
8. Militārajai policijai;
9. Valsts ieņēmumu dienestam;
10. Prokuratūrai.

(2) Atbilstoši Regulas Nr. 2018/1240 50. panta 2. punktam, centrālais piekļuves punkts savas kompetences ietvaros ir:

1) Valsts policija;

2) Valsts drošības dienests;

3) Valsts robežsardze.

(3) *ETIAS* centrālajā sistēmā glabātiem datiem atbilstoši Regulas Nr. 2018/1240 51. un 52. pantam piekļūst šādā veidā:

1) Valsts policijas un prokuratūras norīkotās struktūrvienības – ar Valsts policijas starpniecību;

2) Valsts drošības dienesta, [Satversmes](https://likumi.lv/ta/id/57980-latvijas-republikas-satversme) aizsardzības biroja, Militārās izlūkošanas un drošības dienesta, Militārās policijas, Korupcijas novēršanas un apkarošanas biroja un Iekšējā drošības biroja norīkotās struktūrvienības – ar Valsts drošības dienesta starpniecību;

3) Valsts robežsardzes un Valsts ieņēmumu dienesta norīkotās struktūrvienības – ar Valsts robežsardzes starpniecību.

(4) Valsts policija, Valsts drošības dienests un Valsts robežsardze savas kompetences ietvaros un sadarbībā ar Iekšlietu ministrijas Informācijas centru un šā likuma 17.2 panta pirmajā daļā minētajām iestādēm sagatavo Regulas Nr. 2018/1240 92. panta 8. punktā minēto gada ziņojumu.

**17.3 pants.** Datu valsts inspekcija veic Regulas Nr. 2018/1240 66. panta 4. punktā paredzēto revīziju.”.

4. Izteikt 21. panta pirmo daļu šādā redakcijā:

“(1) Pārvadātājs pārliecinās par to, ka ārzemniekam, kuru tas pārvadā, ir ieceļošanai Latvijas Republikā nepieciešamie dokumenti, kuri atbilst šā likuma [4. panta](https://likumi.lv/doc.php?id=68522#p4) pirmās daļas 1.punkta „b”, „c”, „d” un „e” apakšpunkta un 2.punkta prasībām un attiecīgi ceļošanas atļauja”.

5. Papildināt 21. pantu ar ceturto daļu šādā redakcijā:

„(4) Šā panta pirmajā daļā noteiktais pārvadātāja pienākums pārliecināties par ceļošanas atļaujas esamību neattiecas uz dzelzceļa pārvadātāju.

6. Izteikt 68.2 pantu šādā redakcijā:

“**68.2 pants.** Par uzturēšanos Latvijas Republikā bez derīga ceļošanas dokumenta, vīzas, uzturēšanās atļaujas, ceļošanas atļaujas, Savienības pilsoņa reģistrācijas apliecības, pastāvīgās uzturēšanās apliecības, veselības apdrošināšanas polises vai par citu uzturēšanās Latvijas Republikā nosacījumu pārkāpšanu piemēro brīdinājumu vai naudas sodu līdz septiņdesmit naudas soda vienībām.”.

7. Izteikt 68.6 pantu šādā redakcijā:

„**68.6 pants.** (1)Par ārzemnieku pārvadāšanu no trešām valstīm uz Latvijas Republiku, ja minētajām personām nav ieceļošanai Latvijas Republikā nepieciešamo dokumentu un attiecīgi ceļošanas atļaujas un, ja to veicis pārvadātājs, piemēro naudas sodu fiziskajām personām vai juridiskajām personām no 600 līdz 1000 naudas soda vienībām par katru pārvadāto personu.

(2) Šā panta pirmajā daļā noteiktā sankcija par ārzemnieku pārvadāšanu no trešām valstīm uz Latvijas Republiku, ja minētajām personām attiecīgi nav ceļošanas atļaujas, neattiecas uz dzelzceļa pārvadātāju.

(3) Atkāpjoties no šā panta pirmās daļas, ja saistībā ar vienu un to pašu ārzemnieku uz pārvadātāju jau attiecas sankcija par ārzemnieku pārvadāšanu no trešām valstīm uz Latvijas Republiku, ja minētajām personām nav ieceļošanai Latvijas Republikā nepieciešamo dokumentu, sankciju pārvadātājam par ārzemnieku pārvadāšanu bez ceļošanas atļaujas nepiemēro.

8. Papildināt pārejas noteikumus ar 50., 51., 52., 53., 54. un 55. punktu šādā redakcijā:

„50.Šā likuma II1 nodaļa piemērojama pēc tam, kad darbību uzsāk *ETIAS*, atbilstoši Regulas Nr. 2018/1240 88.pantam.

51. Šā likuma 21. panta pirmajā daļā noteiktais pārvadātāja pienākums pārliecināties par to, ka ārzemniekam, kuru tas pārvadā ir ceļošanas atļauja, piemērojams atbilstoši Regulas Nr. 2018/1240 83.panta 1. punktam.

52. Šā likuma 21. panta pirmajā daļā noteiktais pārvadātāja, kas pārvadā cilvēku grupas pa sauszemi ar autobusiem, pienākums pārliecināties par to, ka ārzemniekam, kuru tas pārvadā ir ceļošanas atļauja, piemērojams atbilstoši Regulas Nr. 2018/1240 45.panta 9. punktam.

53. Šā likuma 68.2 pantā noteiktā sankcija par uzturēšanos Latvijas Republikā bez ceļošanas atļaujas piemērojama pēc Regulas Nr. 2018/1240 83.panta 1. punktā minētā pārejas laikposma beigām.

54. Šā likuma 68.6 panta pirmajā daļā noteiktā sankcija pārvadātājam par ārzemnieku pārvadāšanu no trešām valstīm uz Latvijas Republiku, ja minētajām personām nav ceļošanas atļaujas, piemērojama pēc Regulas Nr. 2018/1240 83.panta 1. punktā minētā pārejas laikposma beigām.

55. Šā likuma 68.6 panta pirmajā daļā noteiktā sankcija pārvadātājam, kas pārvadā cilvēku grupas pa sauszemi ar autobusiem, piemērojama pēc Regulas Nr. 2018/1240 45.panta 9. punktā minētā laikposma beigām.”.

Iekšlietu ministrs S.Ģirģens

Vīza:

valsts sekretārs D.Trofimovs